钦定古今图书集成/历象汇编/庶征典/第046卷 > 宋一
## 钦定古今图书集成/历象汇编/庶征典/第046卷 > 宋一

### 太祖建隆元年星变

按《宋史太祖本纪》，“建隆元年六月癸酉，有星赤色，出
心。甲申，有星赤色，出太微垣，历上相。”　按《天文志》：“十
月癸酉，荧惑犯进贤。”“十一月乙卯，荧惑犯氐。”　又按
志：“正月甲子，太白犯荧惑于娄。十月壬申，又相犯于
轸。”　又按志：“正月戊午，有星出东北方，青赤色，北行，
初小后大，尾迹断续，光烛地。四月有星出天市垣。六
月癸酉”，有大星赤色，出心大星。甲申，有星赤色，出太
微垣，历上相。乙未，有大星色赤，流虚东北。九月癸亥，
有星出昴。甲子，有星如缶，出卯，光明烛地。十二月戊
辰，有星青赤色，出参旗西南，慢行而没，苍光烛地。
建隆二年星变。

按《宋史太祖本纪》。二年五月乙丑，天狗堕西南。　按
《天文志》：十一月癸未，月犯岁星。　又按志：四月乙巳，
岁星犯左执法。五月己丑，犯东井。十月乙巳，犯亢。
又按志：八月戊申，荧惑犯哭星。九月乙酉，犯壁垒阵。

又按志。“九月丁丑。太白犯南斗　。” 又按志。十二月。

己酉，客星出天巿垣宗人星东，微有芒彗。　又按《志》，
“五月己丑，天狗堕西南。”〈按本纪作乙丑互异〉

建隆三年，星变。

按：《宋史太祖本纪》不载。　按《天文志》：“三年二月乙巳，
月犯岁星。”　又按志：“四月壬辰，月犯舆鬼。庚子，犯氐。
五月甲子，犯左执法。六月丙申，犯房第一星。十二月
庚戌，入南斗魁。”　又按志：“十月甲辰，荧惑犯氐。十二
月庚戌，入天籥。”　又按志：“十一月壬申，岁星与荧惑
合于房。”　又按志：“十一月甲戌，荧惑犯岁星于房。”
又按志：“正月辛未。客星西南行入氐宿。二月癸丑至
七月没。”　又按《志》。“六月丁酉。有星出天市。入南斗魁。”

### 乾德元年星变

按《宋史太祖本纪》，不载。　按《天文志》：“乾德元年二月
丙午，有星如桃，色赤，出弧矢东南没，有光明。”

乾德二年，星变。

按《宋史太祖本纪》，不载。　按《天文志》：“二年二月乙丑，
有星黄白色，出太微五帝南，速行至外厨没，其体散
落，光烛地。”

乾德三年，星变。

按《宋史太祖本纪》，“三年八月辛酉，寿星见。”　按《天文
志》：“九月乙亥，荧惑犯司怪。”　又按志：“八月庚申，太白
犯太微上相。”　又按志：“八月辛酉，老人星见。”　又按
志：“六月丁巳，有星如桃，色黄赤，出北斗魁，经太微垣
北，过角宿西，渐大，行五尺馀没，尾迹凝天有光明。十
二月丁巳，有星出天河，青白色，南行至天仓没。初小
后大，光烛”地。

乾德四年，星变。

按《宋史太祖本纪》。“四年五月辛卯。荧惑犯轩辕。六月
甲午，月犯心前星。”　按《天文志》。“二月癸卯，月犯五车。”

又《按志》。“四月壬子，荧惑入舆鬼，犯积尸。五月辛卯。”

犯轩辕。　又按志。六月辛丑，太白犯右执法。　又按
志。“六月甲辰，太白犯荧惑于张。”　又按志。“六月己亥，
太白与荧惑合于张。”　又按志。八月乙卯，老人星见。

又《按志》：“正月乙未，有星出天社，青白色，速行，尾迹。”

三丈馀，初小后大，没有光明。四月甲寅，有星出天乳，
青赤色，东南行，贯房没，光烛地。闰八月己丑，有星出
天船，青白色，西南速行，没于文昌。

乾德五年，星变。

按《宋史太祖本纪》，“五年三月五星聚奎。”　按《天文志》：
“正月壬子，月犯南斗魁。七月下未，犯昴。十月己巳，掩
昴。”　又按志：“九月戊申，荧惑犯舆鬼。十二月戊辰，犯
五诸侯。”　又按志：“八月辛酉，太白犯右执法。”　又按
志：“三月，五星如连珠，聚于奎娄之次。”

按《铁围山丛谈》：“太祖皇帝应天顺人，肇有四海，受禅
行八年矣，当乾德之五祀，而五星聚奎，明大异常，奎
下当曲阜之墟也。时太宗适为兖海节度使，则是太
宗再受命之祥。此所以国家传祚圣系，皆自太宗。应
符既同乎汉祖，而卜年宜过于周历矣。”

乾德六年，星变。

### 开宝元年星变

按《宋史太祖本纪》，开宝元年六月丁丑，太白昼见，戊
寅复见。　按《天文志》：“正月辛卯，月犯昴。”　又按《志》：“五
月壬子，荧惑犯太微上将。六月壬戌，掩心大星。”　又
按志：“十一月庚寅，太白犯房。”　又按志：“六月丁丑，太
白昼见，戊寅复见。”　又按志：“正月壬寅，岁星与填星、
太白合于娄。”　又按志：“七月戊子，有星出大角，青白
色，北行没，明烛”地。九月戊子，有星出文昌，赤黄色，东
北速行而没。

开宝二年，星变。

按《宋史太祖本纪》，“秋七月乙亥，寿星见。”　按《天文志》：
“二年正月丙戌，月犯昴。”　又按志：“七月乙亥，荧惑犯
舆鬼。八月戊寅，掩积尸。”　又按志：“七月丁亥，老人星
见。”　又按志：六月己卯，有星出河鼓慢行，明烛地。
开宝三年，星变。

按《宋史太祖本纪》不载。　按《天文志》：“三年九月乙卯，
月犯填星。”　又按志：“六月乙未，月犯东井。十月癸未，
犯天关。”　又按志：“八月壬辰，荧惑犯房。”　又按志：“五
月庚戌，太白与填星合于毕。六月乙未，与岁星合于
东井。”　又按志：“九月庚午，广州民见众星皆北流。”
按陆游《南唐书》：“开宝三年夏，太白昼见。”

开宝四年，星变。

按《宋史太祖本纪》。“四年八月辛卯，景星见。”　按《天文
志》。“四月己巳，太白犯东井。”　又按志。“十月甲辰，太白
犯荧惑于牵牛。”　又按志。“八月辛卯，有星出织女。西
北行。尾迹三丈馀没。久有声。”

开宝五年，星变。

按《宋史太祖本纪》不载。　按《天文志》：“五年七月庚辰，
月犯东井。”　又按志：“二月己卯，荧惑退入太微，犯上
相。七月甲子，入氐。”　又按志。“七月乙丑，填星犯东井。”

又《按志》。十一月己未。太白犯哭星　。又按志。“十月。”

甲辰，太白与荧惑合于牵牛。　又按《志》，“八月乙巳，有
星出王良，西北行四丈馀，有声而散。”

开宝六年，星变。

按《宋史太祖本纪》。“六年冬十月戊子，流星出文昌北
斗。”　按《天文志》。“三月丁巳，月犯毕大星。”

开宝七年，星变。

按《宋史太祖本纪》。不载。　按《天文志》：“七年九月甲午，
有星出室，西北行，星体散落有声，明烛地。”

开宝八年，星变。

按《宋史太祖本纪》，“八年六月甲子，彗出柳，长四丈，辰
见东方。”　按《天文志》，“六月甲子，彗星出柳，长四丈，辰
见东方，西南指，历舆鬼至东壁，凡十一舍，八十三日
而灭。”

按陆游《南唐书》：“乙亥岁三月，彗出五车，色白，长五尺。
夏六月，转见西方，犯太微，六十日灭。”

开宝九年，星变。

按《宋史太祖本纪》：“九年六月乙卯，荧惑入南斗。”

### 太宗太平兴国三年星变

按《宋史太宗本纪》，不载。　按《天文志》：“太平兴国三年
七月己亥，月掩荧惑，八月甲戌，与太白合。”　又按志：
“十月甲寅，有星出天船，赤黄色，至天棓，星体散落，明
烛地。”

太平兴国四年八月乙亥，老人星见。

太平兴国五年七月乙丑，月掩五诸侯。八月己卯，老
人星见。

太平兴国六年八月戊子，太白入太微，犯右执法。己
卯，老人星见。

太平兴国七年二月丙子，月犯舆鬼。三月丙申，犯昴。
按以上《宋史太宗本纪》俱不载　按《天文志》云云。
太平兴国八年，星变。

按：《宋史·太宗本纪》不载。　按《天文志》：八年七月辛巳，
月凌岁星。　又按《志》：三月癸未，月入南斗魁。八月戊
寅，犯昴。壬午犯舆鬼。庚寅犯角。十月癸未，犯东井。乙
巳，犯心后星。　又按志：七月丙寅，岁星入张。　又按
志：七月癸亥，荧惑入舆鬼。　又按志：三月乙巳，荧惑
犯岁星。　又按志：“八月辛卯，老人星见。”　又按志：“二
月甲辰，客星出太”微垣端门东，近屏星北行。　又按
《志》：“三月丙寅，有星昼出西南，当未地，青白色，尾迹二
丈馀，没于东北，有光明。”七月辛巳，有星如称权，没于
娄。八月壬寅，有星出紫微钩陈东，赤黄色，向北速行，
近北极没。　按《温仲舒传》，“仲舒拜工部郎中、枢密直
学士，知三班院。秋，彗星见，召对便殿，仲舒以为国家
平太原以来，燕、代之交，城守年深，杀伤剽掠，彼此迭
见。大河以北，农桑废业，户口减耗。凋弊之馀，极力奉
边，丁壮备徭，老弱供赋，遗庐坏堵，不亡即死。邪人媚
上，犹云乐输。加以兵卒践更，行者辛苦，居者怨旷。顺
推恩宥，以绥民庶。”太宗嘉纳之，遂赦河北。

太平兴国九年，星变。

按《宋史太宗本纪》，不载。　按《天文志》：“九年正月庚申月掩五车东南星。甲戌，入南斗魁。二月壬辰，犯七星。
丁巳，犯五诸侯。丙午，犯舆鬼。五月甲寅，掩星第三星。
六月壬寅，犯昴。七月甲子，又犯。癸酉，犯五诸侯第三
星。九月丁未，犯南斗魁。甲子，犯昴。己巳，入舆鬼，掩积
尸。十二月丙戌，掩昴。”

### 雍熙元年星变

按《宋史太宗本纪》不载。　按《天文志》：雍熙元年正月
辛巳，“岁星犯灵台第一星。”　又按《志》：“七月乙卯，荧惑
入东井。十二月辛巳，逆犯轩辕第二星。”　又按《志》：“二
月壬辰，太白犯昴。八月壬寅，犯轩辕第一星。十一月
戊戌，入氐。戊午，又犯心前星。己未，又犯大星。”　又按
《志》：“十月丁酉，有星出昴，赤色，东南蛇行二丈馀没。”
雍熙二年星变。

按《宋史太宗本纪》，“二年闰九月癸未，太白入南斗。”
按《天文志》：“正月庚午，月入南斗魁。二月丙戌，犯舆鬼
西北星。三月戊申，犯昴。四月乙丑，掩心后星。五月丙
辰，犯房第二星。闰九月丁亥，掩昴。十月辛酉，犯轩辕，
掩御女。”　又按志：“闰九月癸未，太白入南斗魁。”　又
按志：“七月丙戌，荧惑与岁星合于轸。”　又按《志》：“正月
壬戌，有星”出东井，其大倍于金星，入舆鬼没。

雍熙三年，星变。

按《宋史太宗本纪》。不载。　按《天文志》。三年七月癸巳。
荧惑入舆鬼。九月乙亥。犯轩辕御女星。　又按志。“八
月己酉。老人星见。”

雍熙四年，星变。

按《宋史太宗本纪》不载。　按《天文志》：“四年十月癸卯，
太白犯进贤。”　又按志：“十二月丁巳，太白与填星岁
星合于南斗魁。”　又按志：“八月辛亥，老人星见。”　又
按志：“六月庚戌，酉初，有星出西北，色青白，入浊，当戌
地有声如雷。八月乙亥，有星出天关东，色赤黄，尾贯
月。”

### 端拱元年星变

按《宋史太宗本纪》：“端拱元年八月乙卯，寿星见丙地。”

按《天文志》：“二月戊申，月犯填星。辛亥，犯岁星。六月”

“丁卯，掩填星。”　又按《志》：“八月壬戌，月掩建第一星。甲
戌，掩建星。十二月乙亥，犯房。”　又按《志》：“六月己丑，荧
惑入舆鬼，犯积尸。八月戊午，又犯轩辕大星。九月甲
申，犯灵台。壬辰，犯太微上将。乙巳，犯右执法。十月癸
亥，又犯左执法。十一月甲申，犯进贤。”　又按《志》：“闰五
月庚寅，填星退行犯建星，相去五寸许。”　又按《志》：“十
月辛巳，太白犯哭星。癸未，犯天垒。”　又按《志》，“八月乙
卯，老人星见。”　又按《志》，“四月辛亥，有星出天津，赤黄
色，蛇行有声，明烛地，犯天津东北。”“闰五月辛亥丑时，
有星出奎，如半月，北行而没。乙卯，有星出紫微钩陈
西，色青，尾迹短，赤光照地，北行而没。九月癸丑，有星
出西南，如太白，有尾迹，至中天。旁出一小星，行丈馀”，
又出一小星，相随至五车没。

端拱二年，星变。

按《宋史太宗本纪》。“二年七月戊子。有彗出东井。上避
正殿。减常膳。八月丙辰。大赦。是夕彗不见。冬十月。以
岁旱彗星谪见。诏曰。朕以身为牺牲。焚于烈火。亦未
足以答谢天谴。当与卿等审刑政之阙失。稼穑之艰
难。恤物安人。以祈元佑。”　按《天文志》。四月辛酉，月犯
角左星。　又按志。二月辛未，荧惑退行犯亢。六月壬
申犯“氐东南星。八月丙寅，犯天江。十一月庚辰，犯哭
星。”“十二月己巳，犯房，又犯钩钤。”　又按《志》：“五月己亥，
太白犯毕右股第一星。六月乙卯，犯天关。七月壬申，
犯舆鬼东南星。八月壬子，犯轩辕大星。”“九月庚辰，犯
左执法。”　又按《志》：“正月丁亥，辰星犯岁星于须女。十
一月壬辰，荧惑犯岁星。”　又按《志》：“九月乙巳，填星与
荧惑合于危。”　又按志：“八月己亥，老人星见。”　又按
《志》：“七月戊子，彗星又出东井积水西，青白色，光芒渐
长，辰见东北，旬日夕见西北历右摄提，凡三十日，至
亢没。”　又按《志》：“七月丁亥，客星出北河星西北，稍暗，
微有芒，彗指西南。”　又按志：“四月辛亥戌时，有星出
东南，色白，坠于氐房间。壬申，有星出渐台，血”色赤，东
南急行，掩左旗，过河鼓没。

按《玉海》：“端拱二年，赵普为相，因星变言司天谄谀，请
诘其情。”

### 淳化元年星变

按《宋史太宗本纪》，淳化元年六月庚午，太白昼见。秋
七月丁丑，太白复见。“九月辛巳，荧惑入太微垣。十月
乙巳，荧惑陵左执法。”“十一月戊戌，太白昼见。”　按《天
文志》：“四月丙辰，月犯角大星。七月甲午，犯毕。丙辰，掩
毕左股第二星。九月辛巳，犯牵牛。十一月乙未，犯角
大星。”　又按《志》：“八月戊申，荧惑犯轩辕大星。壬申犯
灵台。”九月庚辰犯太微上将。壬辰犯右执法。癸巳又
犯左执法。　又按志：“六月庚申，太白犯太微垣，入端
门。”　又按志：六月庚午、七月丁丑、十一月戊戌，太白
皆昼见。　又按《志》：十一月丙申，月与荧惑合。　又按

月辛巳，有星出羽林，色青，南行，光夺月。十二月壬午，
流星出天关，南行历东井、郎位摄提，至大角东北坠
于地，光芒四照，声如𬯎墙。”

淳化二年，星变。

按：《宋史·太宗本纪》不载。　按《天文志》：二年六月己丑，
月犯岁星。　又按志：“四月庚辰，月犯氐东南星。六月
乙亥，入氐。十二月乙亥，犯毕。丙戌，入氐。”　又按志：“正
月丙戌，荧惑犯房第一星。四月丁亥，犯天江。”　又按
志：“三月癸丑，太白犯岁星于娄。”　又按志：“正月癸丑，
填星与太白合于须女。”　又按志：“三月癸丑，太白与
岁星合于娄，太白在南。”　又按《志》，“八月辛未，老人星
见。”　又按志，“正月丙申，有星出水府西，色赤黄，经参
旗分为三星，相从至天苑东没，光烛地。”七月癸酉，有
星出云雨侧，色青白，缓行三尺馀没。

淳化三年，星变。

按《宋史太宗本纪》不载。　按《天文志》：“三年三月癸亥，
月与太白合。九月戊午，掩荧惑。十二月甲申，与荧惑
合。”　又按志：“十一月癸卯，月入毕，掩大星，乙卯入氐。”

又《按志》。“十月乙巳，荧惑犯左执法。” 十一月己亥，荧

惑入氐。　又按志，“九月辛丑，太白犯右执法。癸卯犯
太微端门。十月壬午，入氐。”　又按志：“正月丙辰，太白
与荧惑合于娄，岁星在胃。”　又按《志》：“八月戊寅，老人
星见。”　又按《志》：“三月己酉未时，西北方有星西北速
行，色青白，有尾迹。四月己卯，有星出文昌西南速行
至柳，分为二星而没。”“六月己丑，有星出天市垣屠肆
东，色青白”，西北慢行丈馀，分为三星，从而没。

淳化四年，星变。

按《宋史太宗本纪》不载。　按《天文志》：“四年十月癸未，
月与辰星合。”　又按《志》：“九月癸巳，月掩牵牛。”“闰十月
丁未，月入太微端门。”　又按《志》：“四月戊辰，荧惑入羽
林。丙子，犯氐。”　又按《志》：“十月乙丑，太白犯南斗魁第
二星。”　又按《志》：“九月己卯，老人星见。”　又按《志》：“五月
乙未平明，有星东南出南斗，色青白，西北行而没。”
淳化五年，星变。

按《宋史·太宗本纪》不载。　按《天文志》：“五年二月己亥，
月犯岁星。”　又按《志》：“正月丙寅，月犯轩辕大星。五月
丁未，入毕。十月庚子，凌轩辕大星。丙午，入氐犯东北
星。”　又按《志》：“三月甲戌，荧惑犯东井西垣第一星。十
月己未，入氐。十一月癸丑，犯房第一星。”　又按《志》：“六
月丙午，太白、岁星相犯于柳。十一月丙子，太白犯辰
星于虚。”　又按《志》，“六月丙午，岁星与太白合于柳。”
又按《志》，“八月乙丑，老人星见。”　又按《志》，“八月己酉，常
星未见，有星出东方，色青白，东北慢行至浊没，大约
出奎娄间。”九月庚午，有星出昴北，缓行过卷舌，至砺
石没。

### 至道元年星变

按：《宋史·太宗本纪》不载。　按《天文志》：至道元年三月
乙卯，月犯岁星。　又按《志》：“六月辛巳，月入太微。十一
月乙卯，犯毕大星。甲子，入太微。”　又按《志》：“十一月庚
戌，岁星犯右执法。”　又按《志》：三月癸巳，太白凌东井
第一星。五月壬戌，太白犯轩辕大星，相去一尺许。十
一月庚戌，入氐。　又按《志》：“五月戊午，荧惑犯填星于
奎。”　又按《志》：“五月庚戌，岁星与太白太阴同度，不相
犯。”　又按《志》：“五月乙卯，填星与荧惑合于东壁。”　又
按《志》：“五月丙辰，太白与岁星合于七星，不相犯。”　又
按《志》：“八月己亥，老人星见。”　又按《志》：“四月乙巳，常星
未见，有星出心北，色青赤，急行而坠。”七月癸丑，有星
出危，色青白，入羽林没。

至道二年，星变。

按《宋史太宗本纪》不载。　按《天文志》：“二年正月丁卯，
荧惑守昴。三月守东井。闰七月丁亥，犯毕北小星。十
月己未入太微。甲子入氐。十一月丁亥，又入太微。”
又按志：“闰七月己亥，老人星见。”　又按志：“五月辛丑，
有星出紫微北，尾迹丈馀，如彗而有声，坠于壁、室间。
五月己未，日未及地五尺间，有星出中天，色赤黄，有
尾迹，东”行速行二丈馀没。六月己卯，有星出牵牛，西
历狗国，光芒丈馀，坠东南，及地无声。又有星出翼，贯
天庙，坠于稷星东，光烛地。九月丁酉平明，有星出北
方，东行三丈馀，分为三星，从而没。

至道三年，星变。

按《宋史真宗本纪》：三年即位，八月戊申，太白犯太微。
戊午，荧惑入东井。九月丁丑，二星陨西南。　按《天文
志》：八月戊申，月犯填星。十二月癸丑，犯岁星。　又按
志：“九月癸未，月入轩辕。”　又按志：“十月丁巳，岁星入
氐。”　又按志：五月庚午，荧惑入太微端门。八月庚子，
掩南斗魁。己未，入东井。　又按志：“八月戊申，太白犯
太微上将。”　又按《志》。“八月辛丑。老人星见。”　又按《志》。
“九月丁丑。有星二。陨于西南。一出南斗。一出牵牛。有
光三丈许。”

====真宗咸平元年星变====按《宋史真宗本纪》，咸平元年春正月甲申，彗出营室
北。二月癸巳，吕端等言，彗出之应，当在齐鲁分。帝曰：
“朕以天下为忧，岂直一方耶？”甲午诏求直言，避殿减
膳。乙未虑囚，老幼疾病，流以下听赎，杖以下释之。丁
酉，彗灭。　按《天文志》：三月乙丑，月犯荧惑；五月己巳
掩岁星。七月甲子又犯。十二月甲午犯填星。　又按
志：六月壬辰，月入太微。　又按《志》，三月乙酉，岁星退
行入氐。七月庚戌，入亢。　又按《志》，四月癸巳，荧惑入
舆鬼。　又按《志》：七月癸酉，太白犯角左星。八月犯轩
辕。九月癸亥犯南斗魁。庚辰犯太微次将。十一月癸
酉，又入轩辕。乙亥入太微。　又按《志》，二月甲寅，太白
犯填星。　又按《志》：“八月癸丑，老人星见。”　又按《志》：“正
月甲申，彗星又出营室北，光芒尺馀，至丁酉，凡十四
日灭。”

咸平二年，星变。

按：《宋史真宗本纪》不载。　按《天文志》：二年二月戊子，
月犯太白。“十一月乙未，犯荧惑。”　又按《志》：“八月戊午，
月入南斗魁。九月癸巳，犯右执法。辛巳，犯轩辕。十月
癸亥，犯昴。庚午入太微屏星。”　又按《志》：“十一月戊申，
荧惑退行犯舆鬼。”　又按志：“七月辛巳，填星犯毕。”
又按志：“正月己卯，太白入南斗魁。四月己未，入太微，
犯次将，守屏”星。甲子又入。六月丁丑入东井。　又按
《志》。“八月癸亥老人星见。”

咸平三年，星变。

按《宋史真宗本纪》：三年六月己未，太白昼见。　按《天
文志》：“二月壬子，月犯太白。九月辛丑，又犯。”　又按志：
“二月乙丑，月犯心中星。五月壬午，犯右执法。戊子，犯
心中星。丙申，犯太微上相。六月丁未，与荧惑犯右执
法。辛未入毕。九月庚子，入太微。十月己巳，犯角右星。
十二月丙寅，掩心。”　又按志：“二月癸酉，荧惑犯舆鬼。
四月辛酉，犯轩辕大星。”“六月丁未，犯右执法。”　又按
《志》：“二月甲寅，太白犯昴。八月己未，犯轩辕大星。九月
壬午，犯右执法。”　又按《志》：“六月己未，太白昼见经天。”

又《按志》。四月癸亥。辰星掩太白　。又按志。八月丁

卯，老人星见。

咸平四年，星变。

按《宋史真宗本纪》：“四年十二月丙寅，太白昼见南斗。”

按《天文志》：“十月辛酉，月掩荧惑。十一月己丑，又犯。” 又按志：“正月戊子，月犯太微上将，丁酉，犯南斗魁。”

“四月丁未，又犯。六月癸丑，掩房次相。八月乙巳，犯心
后星。丙寅，犯轩辕大星。九月乙亥，犯南斗魁。丁酉，犯
角大星。十月乙丑，犯五车。十一月乙未，犯心后星。十
二月庚戌，犯五车。己未，犯角。壬戌，犯心前星。”　又按
《志》：“八月甲子，荧惑犯舆鬼。十月庚子，犯轩辕。十一月
庚寅，犯太微上将。”　又按《志》：“六月丙申，填星犯东井。
十月辛丑，犯井钺。己未，犯东井。”　又按《志》：“九月乙亥，
太白犯房心。十月丙午，入南斗。闰十二月丙戌，犯角
大星。己酉，犯房。辛卯，犯箕。壬辰，犯南斗魁。”　又按《志》：
“十二月丙寅，太白昼见在南斗。”　又按《志》：“八月甲子，
老人星见。”

咸平五年，星变。

按《宋史真宗本纪》不载。　按《天文志》：“五年二月癸巳，
月犯岁星。”　又按《志》：“四月庚辰，月犯心后星。五月戊
申，犯南斗魁。七月壬寅，掩箕。甲寅，犯昴。八月庚午，犯
南斗魁。辛丑，掩昴。丙戌，犯五诸侯。九月丙辰，犯轩辕
大星。十月壬午，犯轩辕小星。甲申，犯右执法。十二月
甲申，掩心前星。”　又按《志》：“四月庚辰，荧惑犯太微上
将。甲申，犯太微西垣。壬辰，犯右执法。七月丁巳，犯氐。
八月丙子，犯房。”　又《按志》：“三月戊戌，填星犯钺。”　又
按《志》：“正月丁巳，太白犯心后星。二月庚申，掩昴。壬申，
掩五车。”

咸平六年，星变。

按《宋史真宗本纪》，“六年五月甲午，太白昼见。八月庚
午，太白昼见。十一月甲寅，有星孛于井鬼。”　按《天文
志》：“十一月癸卯，月犯填星。十二月庚子又犯。”　又按
志：“正月戊戌，月犯昴。辛亥，犯房上将次将心小星。三
月丁未，犯心后星。五月丙午，犯轩辕大星。七月甲寅，
犯五诸侯东南星。八月甲申，犯轩辕大星。九月癸卯，
犯昴。己巳，犯五车。十月庚申，犯南斗魁。丙子，犯舆鬼。
十一月戊戌，犯毕。”　又按《志》：“七月壬寅，荧惑犯舆鬼。
八月庚申，犯轩辕大星。九月戊申，犯灵台。十月己未，
入太微，犯上将。十一月庚寅，犯左执法。壬辰，犯进贤。
甲辰，犯太微上相。十二月甲子，又犯进贤。”　又按《志》：
“九月戊戌，填星守舆鬼。”　又按《志》：“四月庚辰，太白”犯
舆鬼。五月乙巳，犯轩辕。九月戊申，犯左执法。十一月
癸巳，入氐。　又按《志》：“五月甲午、八月庚午，太白皆昼
见。”　又按《志》：“正月庚戌，太白犯填星。”　又按《志》：“八月
丙子，老人星见。”　又按《志》：“十一月辛亥，旄头犯舆鬼。
甲寅，有彗孛于井鬼，大如杯，色青白，光芒四尺馀，历
五诸侯及五车入参，凡三十馀日没。”　又按《志》：“五月

七月壬辰，有星出昴，尾迹丈馀，色白，隐隐有声，至狼
星没。”“十一月癸丑，有星出毕，至屏星北没，尾迹蛇行，
屈曲三丈馀久方没。”十二月乙酉，威虏军有星历城
西北，尾迹长数里，光照地落，蕃帐，有声如雷者三

### 景德元年星变

按：《宋史真宗本纪》：“景德元年十一月辛亥，太白昼见。”

按《天文志》。“八月壬申，月犯填星　。” 又按志。三月庚

戌，月犯舆鬼。四月辛未，入南斗魁。五月乙丑，入太微
端门，犯屏星。六月甲子，掩心后星。丙子，掩昴。戊寅，犯
五车东南星。九月戊子，犯南斗魁。十二月辛丑，犯房。

又按《志》，“三月丙申，荧惑犯太微上将，戊戌犯次相。”

己酉，犯执法。七月乙丑，犯氐。闰九月庚戌，犯南斗。
又按志：“闰九月丙寅，太白犯南斗。十月丙寅，犯哭。”
又按志：“十一月辛亥，太白昼见。”　又按志：“八月癸酉，
老人星见。”　又按志：六月戊午，有星昼出西南方，赤
黄，有尾迹，速流丈馀没。十月戊申，天雄军有星出北
方，陨于西北，光丈馀。十二月庚辰，有星出文昌，慢行
西北，分为数星，至紫微垣东北没。戊子，有星出昴，至
参旗，迸为数星没。

景德二年，星变。

按《宋史真宗本纪》：“二年八月辛丑，有星孛于紫微。”
按《天文志》：五月辛卯，月犯填星。十二月癸未，月犯岁
星。　又按《志》：“正月乙卯，月犯昴。七月甲寅，掩心中星。
庚午，犯东井北辕。十一月庚申，犯舆鬼。辛未，犯心前
星。”　又按《志》：“八月壬子，岁星入太微。十二月壬辰，犯
天樽。”　又按志：八月丁丑，荧惑犯轩辕大星。甲戌，犯
左执法。十二月乙酉，犯氐。　又按志：“十月丙子，填星
守轩辕。”　又按志：“五月己未，太白掩心前星。”六月己
丑，犯南斗。七月甲寅，犯舆鬼积尸。八月己丑，犯太微
上相。　又按志：“四月甲辰，太白昼见。”　又按志：“六月
己亥，太白犯岁星。”　又按志：“八月庚辰，老人星见。”
又按《志》：“八月甲辰，客星出紫微天棓侧，孛孛然如粉
絮，稍入垣”内，历御女、华盖，凡十一日没。　又按《志》，“正
月丙子日未没，有星速流西南。”二月己亥，有星出太
微上将，光烛地。四月癸卯，有星北流入天仓，尾迹丈
馀。十月戊寅，有星出太微垣内屏北，至翼分为三星，
随而没，尾迹青白色。十一月壬子，有星昼出，南声如
雷，光烛地。

景德三年，星变。

按《宋史真宗本纪》：“三年三月乙巳，客星出东南。五月
壬寅，周伯星见。七月乙巳，太白昼见。十一月壬寅，周
伯星再见。”“十二月癸酉，太白昼见。”　按《天文志》：“二月
己卯，月犯昴。十一月己酉又犯。”　又《按志》：“十月戊寅，
岁星犯轩辕大星。”　又按志：“正月己巳，荧惑犯房上
相。庚午犯次相。二月甲戌犯钩钤。丙寅犯房次相。三
月丁未”守心。乙丑，犯钩钤。丙寅，又退行犯房次相。七
月丁酉，犯天江。　又按《志》：“十一月甲子，太白犯西咸。”

又按志。“五月癸亥。填星犯轩辕。九月戊辰犯灵台。” 又按志。“七月乙巳太白昼见。庚申又见。” 十二月癸

酉又见。　又按《志》，“七月戊辰，辰星犯岁星。己酉，太白
犯岁星。”　又按《志》：“七月己酉，辰星与岁星太白合于
柳。”　又按《志》：“八月庚寅，老人星见。”　又按《志》：“四月戊
寅，周伯星见，出氐南骑官西一度，状如半月，有芒角，
煌煌然可以鉴物，历库楼东，八月随天轮入浊，十一
月复见在氐。自是常以十一月辰见东方，八月西南
入浊。”　又按《志》，“三月乙巳，客星出东南方。”　又按《志》，
“五月乙卯，有星出天津东北紫微垣北，分为四星，随
而没，赤黄，有尾迹。六月乙亥，有星出云雨星北，至羽
林天军南，迸为三星没。丁酉，有星出胃北，入天囷，迸
为数星，光烛地。”“七月庚申，有星出灵台，有炬彗，声如
雷，至南浊没，赤光烛地。十一月辛丑，有星出中台东”
北，速流，有声，光烛地。　按《周克明传》：克明开宝中迁
春官正。景德初，召试中书，赐同进士出身。三年，有大
星出氐西，众莫能辨，或言国皇妖星，为兵凶之兆。克
明时使岭表，及还，亟请对，言：“臣按《天文录》，荆州占，其
星名曰周伯，其色黄，其光煌煌然，所见之国大昌，是
德星也。臣在涂闻中外之人颇惑其事，愿许文武称
庆，以安天下心。”上嘉之，即从其请，拜太子洗马、殿中
丞，皆兼翰林天文，又权判监事。　按《张知白传》：周伯
星见，司天以瑞奏，群臣伏阁称贺。知白以为人君当
修德应天，而星之见伏无所系，因陈治道之要。帝谓
宰臣曰：“知白可谓乃心朝廷矣。”

按《玉壶清话》，景德三年，有巨星见于天氐之西，光芒
如金圆，无有识者。春官正周克明言：“按天箓，《荆州占》，
其星周伯语曰：‘其色黄金，其光煌煌，所见之国，太平
而昌’。又按《元命苞》，此星一曰德星，不时而出。时方朝
野多欢，六合平定，銮舆澶渊，凯旋万域，赋敛无横，宜
此星之见也。”克明本进士，献文于朝，召试中书，赐上
及第。

景德四年星变按《宋史真宗本纪》，四年六月丁未，司天监言，“五星聚
而伏于鹑火。”　按《天文志》：六月壬午，月掩南斗。戊午，
犯天关。七月庚午，掩氐。辛未，犯房次相。八月甲寅，犯
东井。九月己巳，犯建星。十二月丙戌，犯氐。　又按《志》：
闰五月己巳，岁星犯轩辕大星。九月乙亥，入太微。
又按志：八月丙申，荧惑与岁星犯太微上将。己酉犯
右执法。十一月丙寅，犯氐。丙戌犯西咸。　又按志：“八
月辛亥，填星入太微右掖。乙卯又入太微。”　又按志：
“九月戊子，辰星见东方，在亢。”　又按志：七月癸巳，荧
惑犯岁星。八月乙未，荧惑又犯岁星。　又按《志》：“九月
戊子，岁星与填星合于翼。”　又按《志》：“七月五星当聚
鹑火，而近太阳，同时伏。”　又按《志》：“二月己卯、八月甲
午，老人星俱见。”　又按志，“三月庚申，有星昼出南方。
六月丙辰，有星出北方，慢流至八谷，迸为数星没，光
烛地。己未，有星出天市，分为三星，至尾没。七月辛卯，
有星出败瓜南，慢流历河鼓，入天市，至宗人东北，迸
为二星没，色赤黄，有尾迹。十二月癸巳，有星出弧矢，
赤黄色，尾迹丈馀，光烛地，速流入浊。”

### 大中祥符元年星变

按《宋史真宗本纪》。大中祥符元年秋七月庚申，太白
昼见。冬十月五星顺行同色。　按《天文志》：“六月壬寅，
月犯建星。八月丁未，犯毕。戊申犯天门。己酉掩东井。
九月癸亥，掩南斗杓。十一月甲午，犯牵牛。十二月丁
酉，犯毕。丙午掩角左星。己酉犯房上相。”　又按志：“正
月甲子，岁星犯右执法。四月丁未入太微。七月己未，
又在太微。”　又按《志》：“九月戊辰，荧惑犯壁垒阵。”　又
按《志》：“七月丁卯，太白犯水位。庚辰犯舆鬼。丁亥，犯权。
八月辛丑，犯轩辕大星。丁未犯轩辕少民。”　又按《志》：
“七月庚申，太白昼见。”　又按《志》：“九月壬申，太白犯填
星。”　又按《志》：“九月乙酉，太白与岁星合于角亢。”　又
按《志》：“正月丁亥、八月丙申，老人星俱见。”　又按《志》：“二
月戊申，有星十馀，急流入浊，色赤黄，有尾迹。五月辛
未，有星如太白，出天市垣宗人东南，尾迹丈馀，阔三
寸，向北慢流，至女床西，分为数星没。六月戊申，有星
出北斗魁内，赤黄，有尾迹，稍北速行，迸为数星没。八
月己丑，有星昼出中天，如太白，有尾迹，急流东南，近
日没。九月乙丑，有星出天仓，急流东南，星体散落。”
大中祥符二年星变。

按《宋史·真宗本纪》不载。　按《天文志》：二年十一月丙
子，月犯岁星。　又按《志》：“八月丁亥，月在氐。戊子犯房。
乙巳，在东井。九月壬申，又入东井。乙亥，犯轩辕。”十月
丙戌，犯建星。丁酉，犯毕。十一月丁卯，入东井。丙子入
氐。　又按志：“十月庚戌，岁星入氐。”　又按志：“十一月
乙卯，荧惑犯氐。十二月庚寅，犯东井。”　又按《志》：“正月
辛巳，填星入太微。十月癸巳，犯进贤。十一月乙卯，犯
平道。”　又按志：“八月壬寅，太白入氐。九月戊午在心。
戊辰犯天江。”　又按志：“十一月癸亥，荧惑犯岁星。”
又按志：“二月壬辰、八月乙巳，老人星俱见。”　又按《志》：
“三月己未，有星出天津南，至离珠没，尾迹五丈馀，照
地明。四月丙申，有星出八榖，有尾迹，速流而西，至五
车东迸”为数星没。五月乙亥，有星昼出东方，如太白，
尾迹赤黄，流至日北没。八月丙申，有星出北斗杓西
南，急行至郎将西，分为数点。九月乙丑，有星出南河，
如桃，色赤，至中台没。

大中祥符三年，星变。

按《宋史真宗本纪》不载。　按《天文志》：“三年十月丙辰，
月犯荧惑。”　又按《志》：“正月壬戌，月入东井。丁卯，在执
法南。庚午，犯氐距星。丙子，犯牵牛。二月丁亥，犯毕。闰
二月辛未，犯牵牛。三月庚辰，入太微端门。甲申，犯东
井。四月甲寅，在轩辕西南。五月丁亥，在氐西北。七月
戊戌，犯毕大星。八月己丑，犯毕。戊辰，犯东井。十月庚
申，犯”毕。乙丑，在轩辕西南。戊辰，犯左执法。庚午入亢
距星。十一月丙申，犯进贤。十二月丁巳，犯东井。　又
按《志》：“四月庚申，岁星退行入氐。丙子守氐。”　又按《志》：
“四月辛卯，荧惑犯右执法。”　又按《志》：“三月辛卯，填星
犯进贤。五月癸卯又犯。十一月戊寅，犯亢。”　又按志：
“正月戊辰，太白犯牵牛。”　又按《志》：“二月辛巳、八月己
酉，老人星俱见。”　又按《志》，“三月丁未，有星出天市宗
人东北，尾迹三丈，至左旗，迸为数星没，光烛地。五月
丁亥，有星出北斗魁，如桃，色青白，尾迹二丈馀。六月
丁巳，有星出文昌，至上台没。乙卯，有星出传舍，如桃，
色赤黄，至紫微没。壬申，有星出建星，入南斗没，赤黄，
有尾迹。”七月庚辰，有星出宗人西北，流入浊，光照地。
八月丁未，有星出贯索，至帝席没，尾迹光明。壬戌，有
星出文昌，至北极没，尾迹丈馀。九月庚辰，有星出轩
辕左，入太微垣没。十月庚戌，有星出东方，赤黄，无尾
迹，分为数星，稍南没。

大中祥符四年，星变。

按《宋史真宗本纪》，四年六月丙午，太白昼见。八月乙
巳，太白昼见。　按《天文志》：“正月丁丑，月犯太白。二月
壬辰，月犯填星。八月丙寅，月犯太白。”　又按志：“正月壬午，月犯毕；三月乙酉，入太微。五月癸未，在氐；戊子，
犯牵牛；六月庚戌，入氐；戊辰，在东井。七月戊寅，犯西
咸；癸未犯牵牛；癸巳，掩毕大星。八月乙巳，在氐。己酉，
犯建；庚戌，犯牵牛。十月乙卯，犯毕。辛酉犯轩辕御女。”
“十一月乙酉，犯东井。十二月戊午入太微，掩左执法。
己未在进贤西南。辛卯入氐。”　又按《志》：“六月己巳，岁
星犯天江。”　又按《志》：“三月庚寅，荧惑犯东井。五月乙
亥，入舆鬼。”　又按《志》：“十二月壬寅，填星入氐。”　又按
《志》：“四月甲子，太白犯舆鬼。五月戊子，犯轩辕大星。丙
申犯轩辕少民。九月己丑，犯右执法。乙未犯左执法。
十月戊申，在进贤西南。十一月丁亥，犯房上相。十二
月壬戌，犯建星。”　又按《志》：“六月己巳，辰星犯轩辕大
星。”　又按《志》：“六月丙午、八月乙巳，太白皆昼见。”　又
按《志》：“十一月庚午，太白犯填星。辛未，辰星犯填星。”
又按《志》：“正月戊寅、八月丙寅，老人星俱见。”　又按《志》，
“正月丁丑，客星见南斗魁前。”　又按志，“二月辛亥，有
星出东方，尾迹赤黄，二丈馀。四月乙丑，有星出柳，色
赤黄，至翼没。五月戊子，有星出东方，赤黄色。六月壬
戌，有星出东觜，北流入浊。七月壬申，有星出紫微宫，
速流至天皇没。戊寅，有星自内阶流经文昌，至上台，
迸为数星，随而没。”十月戊午，有星出东北，入浊；又星
出七星南，至天稷没，尾迹丈馀。

大中祥符五年，星变。

按《宋史真宗本纪》不载　按《天文志》：“五年三月癸未，
月犯填星。六月乙巳，又犯。”　又《按志》：“二月戊申，月入
东井。壬子，入太微。癸丑，犯执法。三月庚辰，入太微，犯
屏星。五月甲戌，犯太微上将。壬午，犯建。癸未，犯右执
法。六月壬寅，又犯。丙午，入氐。七月丁丑，犯建星。戊寅，
犯牵牛。八月己酉，犯建星。乙卯，犯毕。九月乙酉，入东
井。十月庚子，犯牵牛。庚戌犯毕。戊午入太微。闰十月
丁丑，犯毕。丙戌入太微端门。十一月丁未，入东井。丁
巳入氐。十二月庚辰，入太微。”　又按《志》：“三月丁丑，岁
星犯牵牛。”　又按《志》：“七月辛卯，荧惑犯毕。闰十月丁
卯，在诸王北。”　又按《志》：“正月甲戌，填星守氐。九月戊
辰入氐。十月己巳又入。”　又按《志》：“十月戊申，太白犯”
箕。十一月甲申，犯壁垒阵。　又按志，“正月壬午，荧惑
犯岁星。”　又按《志》，“二月戊申，有星出贯索，经库楼，迸
为数星没。”“八月戊午，有星大小二十馀，皆有尾迹，北
流。又一星光烛地，出紫微垣外，尾丈馀，阔三寸许，东
北流至传舍没。”庚申，星出天耗北，尾迹十丈馀，明烛
地，至文昌没。

大中祥符六年，星变。

按《宋史真宗本纪》，“六年夏四月壬午，太白昼见。”　按
《天文志》：“正月丙子，月犯填星。二月丙戌，犯岁星。四月
辛巳又犯。七月癸卯又犯。十月甲申犯太白。”　又按
志：“正月壬寅，月入东井。二月己巳又入。癸酉犯轩辕
大星。乙亥入太微。三月壬寅又入。四月甲子，在东井。
戊辰犯轩辕大星。庚午入太微，犯右执法。甲戌入氐。
五月丁未，入太微。甲辰，昏度犯南斗。七月己亥，犯牵
牛。庚戌，犯毕。癸丑，掩东井。八月丙戌，入太微端门。九
月丁未，犯东井。甲寅，入太微。十月辛未，入毕。庚申，入
太微。乙酉，入氐。十一月己亥，犯毕。壬寅，入东井。甲辰，
犯舆鬼。辛亥，入氐。十二月己巳，犯东井。”　又按《志》：“四
月乙丑，岁星犯壁垒阵。”　又按《志》：“正月己亥，荧惑犯
毕。丁巳，犯司怪。”“二月甲戌，掩犯东井。三月己未，犯舆
鬼。五月辛丑，犯轩辕大星。”　又按《志》：“六年四月癸未，
填星入氐。十二月丙戌，犯东井。”　又按《志》：“正月丁酉，
太白犯右更。五月戊午，犯天关。六月乙丑，犯罚星。辛
未，犯东井。己卯，犯天樽。七月乙未，犯舆鬼。甲寅，犯轩
辕大星。八月犯建。丁丑，掩毕，又犯右”执法。　又按《志》，
“十月壬戌，辰星入氐。”　又按《志》，“六年四月壬午，太白
昼见。”　又按《志》，乙巳，有星昼出南方，赤光迸逸，照地
明。“十一月丁巳，有星出太微郎位东，色赤黄，有尾迹，
至轸北，迸为数星没。”十二月癸亥，有星出西南，色青
白，入东北没。

大中祥符七年，星变。

按《宋史真宗本纪》，“七年春正月，太史言含誉星见。七
月癸卯，太白昼见。”九月丙戌“含誉星再见。”　按《天文
志》：“十二月丁丑，月犯填星。”　又按《志》：“二月甲子，月入
东井。三月庚寅，犯天关。丁酉入太微。四月己巳，入氐。
六月庚申，入太微。甲子入氐。丁卯犯南斗杓。庚辰入
东井。七月丁未，九月壬寅，又入。十一月癸卯，入太微。
癸亥，掩天关。”　又按志：“七月己酉，荧惑犯井钺，又犯
东井。八月己卯，犯天樽。”　又按《志》：“三月丁未，填星犯
罚。”“五月乙酉，填星犯键闭。丙戌，犯舆鬼。”“六月辛酉，犯
房上将。”　又按志：“四月甲子，太白犯东井。六月甲子，
犯太微上将。辛未，犯执法。七月丁酉，犯角南星。十一
月戊子，入氏。”　又按《志》：“七月癸卯，太白昼见。”　又按
《志》：“三月乙巳，荧惑犯岁星。”　又按志，“正月癸丑、八月
己巳，老人星俱见。”　又按志，“正月己酉，含誉星见。”其
年九月丙戌又见，似彗有尾而不长。　又按志，“三月丙戌，有星出南河，大如杯，至玉井没。”四月辛酉，星出
钩陈，尾迹赤黄。七月丁未，有星昼出东南方，色黄，急
流而北。九月辛亥，有星出军市，至柳，迸为三星没。十
一月癸未，有星昼出日西南，尾迹二丈馀，阔三寸许，
青白色，西流而没。己丑，有星出南河，至弧矢没，光烛
地。

大中祥符八年，星变。

按《宋史真宗本纪》，八年五月庚寅，荧惑犯轩辕　按
《天文志》：“三月己亥，月犯填星。四月丙辰，掩荧惑。八月
癸未，犯镇星。”　又按志：“正月己丑，月犯毕。二月己未，
掩东井。乙丑，入太微。三月乙酉，掩天关。又入太微。闰
六月壬寅，掩东井。七月乙卯，犯罚星。壬申，犯舆鬼。八
月辛巳，入氐。壬午，犯钺。癸卯，入太微。十月壬辰，入东
井。辛丑入氐。”“十二月丁酉又入。戊戌，犯房上相。”　又
按《志》：“二月乙亥，荧惑犯五诸侯。”“三月辛丑犯舆鬼。”“四
月癸丑，掩井钺。”“五月丁亥入太微。庚寅犯轩辕大星。
辛丑犯太微上将。丙子犯右执法。”　又按《志》：“七月癸
酉，老人星见。”　又按《志》：“二月丁卯，有星出郎将北，迸
为三星。”“四月癸丑，有星出亢西，至右摄提，迸为数”星，
随而没。五月乙酉，有星青白色，出《人星》，至腾蛇没，光
烛地。丙申，有星西南流，迸为数星没，明照地。八月己
亥，有星出参，南流入浊。

大中祥符九年，星变。

按《宋史真宗本纪》，“九年夏四月庚辰，周伯星见。五月
庚午，太白昼见。”　按《天文志》：“五月己巳，月犯岁星。十
月戊戌犯太白。十二月丙戌，犯荧惑。”　又按志：“正月
甲寅，月在东井，庚申犯太微右执法。二月戊子，在太
微，三月甲寅又入。四月丙子，在东井；戊寅犯舆鬼，癸
未入太微。己丑掩天江第二星。五月甲寅，在氐。七月
乙丑，掩东井。八月丙申，犯轩辕第五星。戊戌犯太微
屏星。”九月丁未，犯南斗。十月戊子，犯五诸侯。壬辰犯
太微。十一月甲子，在氐。丁卯犯天江。“十二月丁亥，入
太微。”　又按《志》：“五月辛未，岁星失度。”　又按《志》：“七月
丁巳，荧惑犯天樽。八月丙戌，犯舆鬼。己丑犯积尸。十
月丁丑，犯轩辕大星。十二月丁酉又犯轩辕。”　又按
《志》：“二月己卯，太白犯昴。甲辰犯五车。八月癸未犯轩
辕大星。己丑犯轩辕东南。丙申在灵台南，相去一尺。
九月丙午犯右执法。壬子犯左执法。”　又按《志》：“五月
庚午，太白昼见。”　又按《志》：“六月甲戌，荧惑犯岁星。”
又按《志》：“正月甲寅、八月壬午，老人星俱见。”　又按《志》：
“四月庚子，有星昼出，赤黄色，急流西北没。”

### 天禧元年星变

按《宋史真宗本纪》不载。　按《天文志》：天禧元年正月
戊申，月犯岁星。　又按《志》：“三月丙午，月犯舆鬼。戊午，
犯南斗杓。四月丁丑，入太微。辛巳，入氐。五月甲辰，犯
太微。六月丙子，入氐。七月庚子，入太微，犯上相。九月
庚申，入太微。十月甲申，犯舆鬼。戊子，入太微端门。十
一月丙辰，入太微上相。十二月壬午，犯右执法。”　又
按《志》：“五月戊戌，荧惑犯灵台。”己酉，荧惑掩太微上相。
丁酉犯右执法。六月丙子，犯左执法。　又按志：“二月
癸酉，填星犯建星。”　又按志：“七月戊戌，太白犯右执
法。”八月甲午，犯房次相。十月己巳，入南斗。　又按志：
“四月壬辰，太白犯岁星。”　又按志：“八月癸巳，老人星
见。”　又按志：“四月己巳，有星出轸，至器府北没，光照
地。”六月，有星出河鼓，速流至天田，迸为数星没。十二
月癸巳，有星出东北，尾迹赤黄，急流西南没。

天禧二年，星变。

按《宋史真宗本纪》，“二年六月辛亥，彗出北斗魁。秋七
月壬申，以星变赦天下，流以下罪减等，左降官羁管，
十年以上者放还京师，京朝官丁忧七年未改秩者
以闻。”丁亥，彗没　按《天文志》：“正月甲寅，月入氐；戊午，
犯南斗距星。二月丁丑，犯太微屏星。三月乙巳，入太
微。六月壬辰，入太微西垣。己亥，犯房。八月乙卯，入太
微。九月癸未，入太微，犯屏星。”“十月庚戌，入太微。”　又
按《志》：“五月庚寅，荧惑入东井。七月癸酉，犯舆鬼。九月
辛巳，犯灵台。十月壬辰，犯太微上将。十一月丙寅，犯
左执法。甲申，又犯太微上将。十二月壬辰，又犯。乙巳，
入太微。己酉，犯氐。”　又按《志》：“正月丁巳、八月辛卯，太
白俱昼见。”　又按《志》：“六月戊午，太白犯岁星。七”月癸
酉，辰星犯太白。　又按志，“八月癸丑，岁星与荧惑合
于张。”　又按志，“正月丁巳、八月辛卯，老人星俱见。”
又按志，“八月乙卯有星二，有尾迹，赤黄，一出五车，一
出狼北，入浊。戊午，有星出酒旗，至明堂没，光烛地。”“九
月戊子，有星出西南，至天园没。十一月辛酉，有星出
南河，色赤黄，至柳没。”

天禧三年，星变。

按《宋史真宗本纪》，“三年八月辛卯，太白昼见。”　按《天
文志》：“四月乙未，月犯荧惑。五月癸亥，又犯。九月己卯，
犯岁星。”　又按志：“五月壬戌，月入太微。八月壬辰，入
南斗魁。癸卯，犯昴。九月己卯，入太微。十月癸卯，犯轩
辕次星。乙巳，犯右执法。丙午，犯角大星。十一月癸酉入太微。戊寅，犯房。”　又按志：“九月壬戌，岁星入太微。
丙寅，犯”右执法。十一月己丑，犯右执法。　又按《志》。“三
月戊辰，荧惑入太微。四月己丑，又入太微，犯右执法。”

又《按志》。“五月丁卯。填星犯牵牛　。” 又按志。九月己

“巳，太白犯左执法。十月庚寅，犯进贤。甲辰，犯亢。”十一
月乙卯入氐。　又按《志》：“六月辛卯，太白昼见。”　又按
《志》：“八月己亥，老人星见。”　又按《志》：“六月辛亥，彗出北
斗魁第二星东北，长三尺许，与北斗第一星齐，北行
经天牢，拂文昌，长三尺馀，历紫微三台、轩辕，速行而
西，至七星，凡三十七日没。”　又按《志》：“六月乙巳，有星
出昴，急流”至天仓没。十二月壬寅，有星出轩辕，尾迹
黄，慢流至太微垣，久之，有声如雷。

天禧四年，星变。

按《宋史真宗本纪》，四年秋七月丁巳，太白昼见。　按
《天文志》：“二月乙未，月犯岁星。三月癸亥，又犯。七月辛
亥，犯太白。八月庚子，犯荧惑。”　又按志：“正月庚辰，月
掩昴。二月壬寅，犯箕。癸卯，犯南斗。三月癸亥，犯右执
法。乙丑，掩角右星。戊辰，掩心后星。庚午入南斗魁。四
月乙未，掩房次将。丙申，犯天江。丁酉，犯箕。戊戌，掩南
斗魁。五月癸亥，掩心后星。乙丑，入南斗魁。六月丁亥，
犯角南星。十一月庚申，掩昴。丁卯，犯轩辕大星。辛未，
掩角距星。闰十二月庚申，犯舆鬼。戊辰，犯房。辛未，犯
南斗魁。”　又按《志》：“二月己酉，岁星犯右执法。三月庚
申，犯舆鬼积薪。又犯哭星。”“五月乙丑、七月乙卯，犯右
执法。”　又按《志》：“九月丁卯，荧惑犯灵台。庚午，犯”五诸
侯。十月辛巳入太微。丁亥犯右执法。辛丑犯左执法。
“十一月丙寅，掩进贤。闰十二月辛未入氐。”　又按《志》：
“七月丁巳，太白掩房。己未犯箕。庚申入南斗魁。辛未
犯昴。八月乙酉，犯心后星。丁亥入南斗魁。戊戌犯昴。
庚子掩五车。”　又按《志》：“七月丁巳，太白昼见。”　又按
《志》：“八月己亥，老人星见。”　又按《志》：“正月丁丑，有星出
王良，明照地，至腾蛇没。”

天禧五年，星变。

按《宋史真宗本纪》：“五年六月丙午，太白昼见。”“八月壬
戌，荧惑犯南斗。”　按《天文志》：“五月辛卯，月犯填星。九
月己卯，又犯。”　又按志：“正月壬午，月掩昴。甲申，掩五
车东南星。壬辰，犯房上相。丙申，掩心后星。戊戌，入南
斗魁。二月己未，入太微端门。三月丙午，犯太微屏星。
癸巳，犯南斗。五月庚子，犯五车东南星。六月庚午，犯
五诸”侯。“七月辛巳，掩昴。八月壬戌，犯五车西南星。九
月戊子，犯昴。壬辰，犯五诸侯。乙未掩轩辕大星。十月
乙卯，掩昴。丁巳犯五车。戊午掩东井。”　又按《志》：“十二
月丁未，岁星犯房。”　又按《志》：“三月辛卯，荧惑退行犯
亢。六月甲寅入氐。壬申，犯房。七月庚子犯天江。八月
庚戌，掩南斗魁第二星。壬戌犯南斗。”　又按《志》：“六月
甲寅，太白入东井。七月戊寅，犯舆鬼。壬午，犯五诸侯
箕。丙申，犯轩辕大星。”“八月壬子，犯太微上相。戊午，犯
右执法。”　又按《志》：“六月丙午，太白昼见。”　又按《志》：“九
月庚子，太白犯岁星。”“十月己巳，荧惑犯填星。”　又按
《志》：“二月丙午、八月乙巳，老人星皆出丙。”　又按《志》：“四
月丙辰，客星出轩辕前星西北，大如桃，速行”经轩辕
大星，入太微垣，掩右执法，犯次将，历屏星西北，凡七
十五日，入浊没。　又按《志》，“四月丙辰，有星出轩辕前
星，大如桃，状若粉絮，犯次将，入太微垣，历屏星，凡七
十五日，入浊没。”己未，有星出南方，如二升器，色青赤，
北流入浊，尾迹三丈许。七月辛巳，有星出文昌，光明
烛地。十月乙巳，有星出天津西。

### 乾兴元年星变

按《宋史真宗本纪》，不载。　按《天文志》：“乾兴元年正月
丁丑，月犯昴。己卯，又犯五车东南星；辛卯，犯房。四月
丙辰，犯南斗魁第二星。五月癸未，犯南斗。七月戊寅，
又犯；辛卯，犯东井；癸巳，犯舆鬼。十一月己卯，犯五车。”

又《按志》：“正月丁丑，岁星犯键闭，二月庚午，犯房。”

又《按志》。“七月甲午，荧惑犯轩辕大星。九月辛未入太
微。己丑出太微端门。犯左执法。十一月庚辰，犯亢。”
又《按志》。“五月庚午，太白犯鬼及积尸。七月己卯犯角。”

又《按志》十一月壬辰。太白昼见　。又按志。“三月庚。”

寅，夜漏未上，星出七星，曳尾缓行，至翼没。五月己巳，
星出天棓，速行入紫微极星西没。癸酉，星出张，西北
入浊。壬午，星出危，赤黄，有尾迹，速行而东，炸烈如迸
火，随至羽林军南没，明烛地。己丑，星出北河，至轩辕
没。九月己巳，星出《羽林》，流至刍槀没。己丑，星出天市
垣旁，缓行经天，过天市垣至营室没。壬辰，星出营室，
行至天仓没。十月丁酉，星出右旗，如太白，西南速行，
至天弁没，明烛地。十一月壬辰，常星未见，有星出五
车，南行至奎没。